Mesto Žilina na základe § 6 a § 11,ods.4, písm. g) zák.č.369/1990 Zb. o obecnom zriadení a na základe § 36,ods.1,písm.a) zák.č.126/2006 Z.z. o verejnom zdravotníctve a o zmene a doplnení niektorých zákonov vydáva  toto všeobecne záväzné

                                                             NARIADENIE,

o dezinsekcii a deratizácii na území mesta Žilina

č.      /2007

                                                                      § 1

Na ochranu zdravia ľudí pred vznikom a šírením prenosných ochorení sa nariaďuje vykonanie celoplošnej  deratizácie na celom území mesta Žilina, v intervale min.1 krát za dva roky.

                                                                      § 2

1.Dezinsekciu a deratizáciu podľa predchádzajúceho paragrafu vykonávajú oprávnené osoby  v súlade s § 9,ods.5 ,písm.a) a písm.b) zák.č.126/2006 Z.z.
2.Dezinsekciu a deratizáciu je povinná zabezpečiť každá fyzická a právnická osoba, ktorá v zmysle platných právnych predpisov vlastní, užíva alebo spravuje nehnuteľnosti na území mesta Žilina k dátumu určeného rozhodnutím mesta podľa § 3 tohto nariadenia.

                                                                      § 3

O čase a rozsahu opatrení podľa § 1 tohto nariadenia rozhoduje v súlade s § 13 ods.4 písm.d) zák.č.396/1990 Zb. o obecnom zriadení primátor mesta.V roku 2007 sa termín deratizácie stanovuje na obdobie od 1.10. do 31.10.2007.

                                                                      § 4

Porušenie povinnosti podľa tohto nariadenia je priestupkom na úseku správy podľa zák.č.372/1990 Zb. o priestupkoch.

                                                                     § 5

Toto nariadenie bolo schválené na Mestskom zastupiteľstve v Žiline dňa 
bolo vyvesené na úradnej tabuli mesta Žilina a nadobúda účinnosť dňa

Týmto nariadením sa ruší nariadenie o dezinsekcii a deratizácii na území mesta Žilina č.4/2004. 
                                                                                                                
                                                                                                                      Ivan  H a r m a n
                                                                                                                             primátor